CELEX: 62008TN0166
Language: fi
Date: 2008-05-06 00:00:00
Title: Asia T-166/08: Kanne 6.5.2008 — Ivanov v. komissio

19.7.2008   
            
            
               FI
            
            
               Euroopan unionin virallinen lehti
            
            
               C 183/23
            
         Kanne 6.5.2008 — Ivanov v. komissio
   (Asia T-166/08)
   (2008/C 183/46)
   Oikeudenkäyntikieli: ranska
   Asianosaiset
   
      Kantaja: Vladimir Ivanov (Boulogne Billancourt, Ranska) (edustaja: asianajaja F. Rollinger)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen on todettava komission vastuu avoimuuden, hyvän hallinnon, syrjintäkiellon ja yhdenvertaisen kohtelun periaatteiden loukkaamisesta palvelukseenottomenettelyssä, joka on seurannut ”laajentumista edeltävän neuvonantajan ja poliittisen esittelijän” toimipaikkanaan Sofia avointa tointa koskevaa ilmoitusta toukokuussa 2003.
            
         
               —
            
            
               Komissio on velvoitettava korvaamaan sille aiheutunut vahinko Euroopan yhteisön perustamissopimuksen 288 artiklan toisen alakohdan nojalla.
            
         
               —
            
            
               Vastaaja on siis velvoitettava maksamaan kantajalle 180 000 euroa vahingonkorvauksena aiheutuneesta vahingosta.
            
         
               —
            
            
               Vastaaja on velvoitettava maksamaan 10 000 euroa kantajalle aiheutuneesta henkisestä kärsimyksestä.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vuonna 2003 kantaja oli jättänyt hakemuksensa paikallisen toimihenkilön toimeen ”laajentumista edeltävänä neuvonantajana” Sofiassa. Hänen hakemuksensa hylättiin esivalintavaiheessa, koska hänellä oli Ranskan ja Bulgarian kaksoiskansalaisuus ja koska vain sellaiset hakijat, joilla oli jonkin jäsenvaltion kansalaisuus, olivat kelpoisia täytettävään toimeen.
   Kantaja oli palvelukseenottomenettelyn kuluessa ja hakemuksensa hylkäämisen jälkeen turhaan pyytänyt komissiolta lisätietoja menettelystä ja perusteluja hakemuksensa hylkäämiselle. Tämän jälkeen hän oli ottanut yhteyttä Euroopan oikeusasiamieheen, joka oli todennut, että kyse oli huonosta hallinnosta ja että komissio oli loukannut syrjintäkiellon tai yhdenvertaisen kohtelun periaatetta.
   Tällä kanteella kantaja vaatii ensimmäisen oikeusasteen tuomioistuinta toteamaan komission sopimussuhteen ulkopuolisen vastuun avoimuuden, hyvän hallinnon, syrjintäkiellon ja yhdenvertaisen kohtelun periaatteiden loukkaamisesta kyseessä olevassa palvelukseenottomenettelyssä.